Analistul politic Bogdan Chirieac l-a întrebat pe Excelența Sa Adrian Zuckerman, fost ambasador al SUA în România, despre interzicerea TikTok.
"TikTok va fi interzis în SUA?" a întrebat Bogdan Chirieac. "Sper că da, sper să fie interzis și-n România, acum discută" a răspuns Adrian Zuckerman, care adaugă că șeful ANCOM "nu cred că înțelege bine problema". Acesta a lămurit că problema nu e numai ce se publică pe TikTok: "Problema și mai mare e furtul de informații. Odată ce intri în aplicația lor, au acces la telefonul tău și pot să vadă cât vor acolo".
"E o informație cu totul deosebită. Faptul că ai aplicația și o deschizi, îți poate citi integral tot ce ai pe telefon?" a întrebat Bogdan Chirieac. "Așa mi s-a spus" a răspuns ferm Excelența Sa Adrian Zuckerman.
Fostul ambasador al SUA în România a completat: "Trebuie să spun că România știe asta de un an, doi. ANCOM a spus atunci că trebuie interzis din acest motiv, iar SRI a validat. Nu pentru că influențează conținutul într-un fel lumea, mai ales copiii, ci pentru furtul informațiilor".
Vezi mai mult în video:
Fiți la curent cu ultimele noutăți. Urmăriți DCNews și pe Google News